Bodiluddelingen 2022
Bodiluddelingen 2022 blev afholdt den 19. marts 2022 på Folketeatret i København og markerede den 75. gang at Bodilprisen blev uddelt.

Den 11. januar blev det offentligjort at sangskriver og musiker Annika Aakjær bliver uddelingens vært. Uddelingens nominerede blev offentliggjort den 25. januar 2022.

Lisa Jespersens debut som filminstruktør, Hvor kragerne vender, blev uddelingens store vinder, da den holdt hele ni nomineringer og modtog prisen for bedste danske film og bedste kvindelige birolle til Anne Sofie Wanstrup. Årets yngste nominerede var den 13-årige Ester Birch for sin birolle i Ole Bornedals Skyggen i mit øje, mens prisen for bedste mandlige hovedrolle for første gang i Bodilprisens historie gik til en stemmepræstation, da Anders Matthesen modtog prisen for sit arbejde på Ternet Ninja 2. Birthe Neumann modtog sin tredje Bodil-pris, denne gang for bedste kvindelige hovedrolle, for sin portrættering af den danske baronesse og forfatter, Karen Blixen, i Bille Augusts drama Pagten.

Den danske animerede dokumentar Flugt af Jonas Poher Rasmussen modtog prisen for bedste dokumentarfilm, mens filmens animationsinstruktør, Kenneth Ladekjær, og art director, Jess Nicholls, modtog en Sær-Bodil for deres arbejde.

Åres Æres-Bodil blev tildelt filminstruktør Susanne Bier for at hylde hendes lange og succesfulde karriere som filminstruktør på danske, såvel som internationale film og tv-serier, såsom Freud flytter hjemmefra (1991), Den eneste ene (1999), Elsker dig for evigt (2002), Brødre (2004), Efter brylluppet (2006) og Hævnen (2010), Things We Lost in the Fire (2007), Bird Box (2018) og The Undoing (2020). Bier har modtaget adskillige priser for sit arbejde og er den eneste kvindelige instruktør i verdenen til at have modtaget både en Oscar, en Golden Globe, en Emmy og en European Film Award.

Nominerede 
{| class="wikitable" style="width=" 150%"
|-
! style="width=" ! 50%" | Bedste mandlige hovedrolle
! style="width=" ! 50%" | Bedste kvindelige hovedrolle
|-
| valign="top" |
 Anders Matthesen for Ternet Ninja 2
 Alex Høgh Andersen for Skyggen i mit øje
 Bertram Bisgaard for Skyggen i mit øje
 Nikolaj Coster-Waldau for Smagen af sult
 Simon Bennebjerg for Pagten
| valign="top" |
 Birthe Neumann for Pagten
 Johanne Milland for Venuseffekten
 Katrine Greis-Rosenthal for Smagen af sult 
 Rosalinde Mynster for Hvor kragerne vender
 Trine Dyrholm for Margrete den Første
|-
! style="width=" ! 50%" | Bedste mandlige birolle
! style="width=" ! 50%" | Bedste kvindelige birolle
|-
| valign="top" |
 Lars Mikkelsen for Venuseffekten
 Jesper Groth for Hvor kragerne vender
 Morten Hee Andersen for Margrete den Første
 Søren Malling for Margrete den Første
 Thomas Hwan for Hvor kragerne vender
| valign="top" |
 Anne Sofie Wanstrup for Hvor kragerne vender
 Asta August for Pagten
 Bodil Jørgensen for Hvor kragerne vender
 Ester Birch for Skyggen i mit øje
 Sofie Gråbøl for Venuseffekten
|-
! style="width=" ! 50%" | Bedste danske film
! style="width=" ! 50%" | Bedste amerikanske film
|-
| valign="top" |
 Hvor kragerne vender af Lisa Jespersen Margrete den Første af Charlotte Sieling
 Smagen af sult af Christoffer Boe
 Ternet Ninja 2 af Anders Matthesen og Thorbjørn Christoffersen
 Venuseffekten af Anna Emma Haudal Nielsen
| valign="top" |
 Nomadland af Chloé Zhao First Cow af Kelly Reichardt
 Minari af Lee Isaac Chung
 Sound of Metal af Darius Marder
 The French Dispatch af Wes Anderson
|-
! style="width=" ! 50%" | Bedste ikke-amerikanske film
! style="width=" ! 50%" | Bedste dokumentarfilm
|-
| valign="top" |
 The Power of the Dog af Jane Campion (New Zealand/Australien) Promising Young Woman af Emerald Fennell (Storbritannien)
 Quo Vadis, Aida af Jasmila Žbanić  (Bosnien)
 The Father  af Florian Zeller (Frankrig/Storbritannien)
 Titane af Julia Ducournau (Frankrig/Belgien)
| valign="top" |
 Flugt af Jonas Poher Rasmussen
 Fra det vilde hav af Robin Petré
 Kandis for livet af Jesper Dalgaard
 President af Camilla Nielsson
 Skál/Skål af Cecilie Debell og Maria Guldbrandsø Tórgarð
|}

 Øvrige priser 

 Æres-Bodil 

 Susanne Bier (filminstruktør)

 Sær-Bodil 

 Kenneth Ladekjær (animator) og Jess Nicholls (art director) for Flugt

 Bedste fotograf 

 Rasmus Videbæk for Margrete Den Første

 Samarbejdspriser 
Henning Bahs Prisen

 Søren Schwartzberg for scenografien til Margrete Den Første

Bedste manuskript

 Maya Ilsøe, Jesper Fink og Charlotte Sieling for Margrete Den Første

 Biografklub Danmark Talentprisen 
Vinder: Jesper Dalgaard, dokumentarinstruktør, for Kandis for livet

Nominerede:
 Anne Sofie Wanstrup, skuespiller, for Hvor kragerne vender og Venuseffekten Johanne Milland, skuespiller, for Venuseffekten Lisa Jespersen, instruktør, for Hvor kragerne vender Sara Isabella Jønsson, manuskriptforfatter, Hvor kragerne vender og Miss Osaka''

Referencer

Eksterne henvisninger 
 Officiel side

2022
Begivenheder i 2022